Iniciades les obres de millora del parc de la Plaça de la Concòrdia
2025-07-24

El parc infantil de la Plaça de la Concòrdia canviarà la seua fisonomia en les pròximes setmanes. La Regidoria de Serveis Municipals, dirigida per Manuel Pérez Menero, ha iniciat les obres per a millorar i ampliar aquesta zona infantil que, a més de comptar amb nou paviment, també veurà renovats i ampliats els seus jocs.

Així, tal com es desprén del projecte, el parc comptarà amb un nou paviment de cautxú, després de posar una solera de formigó i, sobre el nou paviment, comptarà amb jocs, taules de pícnic i diferents elements, també nous que, amb seguretat, agradaran i molt a les xiquetes i els xiquets que cada vesprada passen la seua estona d’oci en el par de La Concòrdia.

A més, el parc comptarà amb quatre nous elements inclusius, entre ells, panells i taules i amb una taula de pícnic més àmplia de les habituals perquè qualsevol persona que vaja amb una cadira de rodes puga també fer ús d’ella, amb comoditat.

A poc a poc, els parcs del municipi aniran canviant la seua fisonomia i la seua adaptabilitat a les noves necessitats de les veïnes i els veïns de Burjassot.